Coordenadas: 76°N 30°O﻿ / ﻿76, -30

| Parque Nacional do Nordeste de Groenlandia |
| --- |
|  |
|
|
| Marco Legal |
| **Figura de Protección:** | Parque nacional |
|
| **Ano de constitución:** | 21 de maio de 1974 |
| **Superficie:** | 972 000 km² |
| **Lexislación:** |  |
|
| Datos de interese |
| **País:** | Groenlandia Groenlandia |
| **Provincias:** |  |
|
| **Concellos:** |  |
| **Ríos:** |  |
| **Picos** |  |
|
| **Direccións de interese:** |  |
| **Teléfonos:** |  |
|

**Parque Nacional do Nordeste de Groenlandia** (en groenlandés: *Kalaallit Nunaanni nuna eqqissisimatitaq*, en dinamarqués: *Grønlands Nationalpark*) é o meirande parque nacional do mundo e a novena área protexida por superficie (só superada por áreas protexidas marítimas). Estabelecido en 1974 e ampliado até o seu tamaño actual en 1988, protexe 972 000 km² do interior e da costa nordeste de Groenlandia. Supera en superficie á maioría dos países do mundo, agás 29. Foi o primeiro parque nacional creado en Dinamarca e tamén o máis setentrional do mundo.

Xeografía
---------

O parque limita, case en liña recta, co concello de Sermersooq polo sur e co de Avannaata polo oeste, coincidindo parcialmente co meridiano 45 oeste. O interior ocúpao a capa de xeo de Groenlandia, mais tamén hai grandes zonas libres de xeo na costa e na península da terra de Peary, ao norte. 

Ao igual que o resto do Ártico, o parque sofre unha alarmante perda de xeo por mor do quecemento global.

Fauna
-----

Iceberg no parque nacional.
Estímase que hai entre 5 000 e 15 000 bois almiscreiros, así como numerosos osos polares e morsas, que se atopan na parte costeira do parque. En 1993, estimábase que o 40% da poboación mundial de boi almiscreiro vivía na zona. Entre outros mamíferos que se poden atopar no parque, destacan o raposo ártico, o armiño, o lemming de colar, a lebre ártica e unha poboación pequena pero importante de lobo de Groenlandia. Entre as especies mariñas, pódense atopar a foca anelada, a foca barbuda, a foca de Groenlandia, a foca de capelo, o narval e a beluga.

Entre as aves que crían no parque destacan a movella grande, o ganso sangano, o ganso bicocurto, o eider, o éider real, o falcón albar, o bufo nival, o pilro bulebule, o Lagopus muta e o corvo grande.

Notas
-----

1. ↑  "The National Park". *Greenland.com*. Consultado o 18 de xuño de 2013.
2. ↑  Statistics Greenland, *Greenland in Figures, 2009*
3. ↑  Ramskov, Jens. "Climate models underestimate the melting of the ice cap "In English *Ingeniøren*, 26 de decembro de 2014. Data de acceso: 26 de decembro de 2014.
4. 1 2  "Kalaallit Nunaat high arctic tundra". na1112. Consultado o 3 de outubro de 2008.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Parque Nacional do Nordeste de Groenlandia Modificar a ligazón no Wikidata*** |

### Ligazóns externas

* Páxina do parque nacional *(en inglés)*

| * v
* c
* e
Divisións administrativas de Groenlandia (dende 2018) |
| --- |
| Concellos | 
* Avannaata
* Kujalleq
* Qeqertalik
* Qeqqata
* Sermersooq

 | Groenlandia |
| Áreas sen incorporar | 
* Pituffik (Base aérea de Thule)
* Parque Nacional do Nordeste de Groenlandia

 |

|  |  |
| --- | --- |
| Control de autoridades | 
* Wd: Q309276
* WorldCat
* VIAF: 13146635491241980094
* CDDA: 650
* GeoNames: 7422379
* GND: 1103833049
* WDPA: 650

 |